Държавен вестник, бр. 21, 2015 г., стр. 83

БРОЙ  21	
Д Ъ Р Ж А В Е Н  В Е С Т Н И К 	
СТР.  83  
ще се извърши актуализация на държавната 
политика в областта на управлението на ра-
диочестотния спектър.
2.1.1. Честотен обхват 800 MHz („цифров 
дивидент“)
У нас едно от основните предизвикателства 
продължава да е освобождаването на радио-
честотния обхват 800 MHz (радиочестотната 
лента 790 – 862 MHz), т.нар. „цифров диви-
дент“, който понастоящем, с изключение на 
радиочестотната лента 814 – 822 MHz (64-ти 
телевизионен канал), се ползва за военни 
цели. Същевременно това е и най-привлека-
телният за бизнеса ресурс за развитие на LTE 
услуги в България. По исторически причини 
до 1989 г. всички радиокомуникационни и 
навигационни средства и системи, които са 
въвеждани на въоръжение в Българската 
армия, са предимно съветско производство. 
По силата на историческите дадености ди-
апазонът се ползва от Военновъздушните 
сили на Българската армия. Това оборудване 
работи в радиочестотни ленти, които поради 
бързото развитие на безжичните комуникации 
са хармонизирани на ниво ЕС за ползване 
за граждански нужди. Направени са редица 
анализи, предложения и планове, но досега 
не е започнало освобождаването. Българската 
страна е информирала многократно ЕК за 
съществуващия проблем, като е нотифици-
рала службите на Комисията за ползване 
на обхвата за военни цели до изваждане от 
употреба на военните системи. Като цяло не 
е решен въпросът относно модернизиране на 
самолети МИГ-29 във връзка с изпълнението 
на поети от Република България ангажименти 
за носене на дежурство по „Air Policing“ в 
интегрираната система за противовъздушна 
отбрана на НАТО. За целта е необходимо да се 
постигне политическо решение, като възможен 
подход е използването на самолети МИГ-29, 
посредством модернизация на авиониката 
им, което е равнозначно на осигуряване на 
необходимите финансови средства. Освен 
това изпълнението на модернизация изисква 
технологично време, което обстоятелство е 
важно да бъде отчетено.
Наложително е предприемането на конкрет-
ни ефективни политически мерки в кратко-
срочен план, които да обезпечат необходимите 
допълнителни средства в годишния бюджет на 
Министерството на отбраната за стартиране 
на процеса по модернизация на самолети 
МИГ-29 или по придобиване на ескадрила 
нови изтребители (втори възможен подход) и 
освобождаването на заетия ресурс да започне 
своевременно, или друго приложимо решение. 
2.1.2. Честотен обхват 700 MHz (втори 
„цифров дивидент“)
Особен акцент се поставя върху съвместно 
използване на обхвата 700 MHz (радиочестот-
ната лента 694 – 790 MHz). Още през 2012 г. 
на Световната конференция на МСД започват 
обсъжданията за бъдещото използване на този 
радиочестотен спектър. Преобладава мнение-
то, че диапазонът е изключително подходящ 
за предоставяне на безжични широколентови 
услуги. Притежава по-добри характеристики 
за разпространение на сигналите, което би 
стимулирало бизнеса да предоставя услуги в 
отдалечени и слабо населени райони. През 
2013 г. Европейската комисия стартира иници-
атива за използване на обхват 700 MHz, като 
даде мандат на Европейската конференция по 
пощи и далекосъобщения да разработи група 
от общи минимални изисквания и ограничи-
телни условия за използването на спектъра в 
обхват 700 MHz за мобилните широколентови 
услуги. В мандата се посочва, че тези усло-
вия трябва да са достатъчни, за да позволят 
на държавите членки да разгърнат широко-
лентовите мобилни услуги в радиочестотен 
обхват 700 MHz. Позицията на Европейската 
конференция по пощи и далекосъобщения по 
повод мандата ще послужи най-вероятно за 
основа на обвързващо решение на ЕК относно 
техническите условия за използването на този 
спектър за мобилни услуги.
По отношение на радиочестотния обхват 
700 MHz министерството проведе обществе- 
на консултация относно интереса към предос-
тавяне на този ресурс за развитие на безжични 
широколентови услуги. Поради факта, че у 
нас в момента обхват 700 MHz се използва 
както за наземно цифрово телевизионно 
радиоразпръскване, така и за нуждите на 
Министерството на отбраната, бяха получени 
противоречиви становища, които не се отли-
чават и от световната тенденция за наличие 
на противоположните мнения на занимава-
щите се с радиоразпръскване и интересите на 
мобилната индустрия. Резултатите показват, 
че представителите на бизнеса в страната все 
още не са готови за предприемане на стъпки 
за съвместно използване на честотен спек-
тър в обхват 700 MHz. Основните доводи се 
свеждат до необходимостта от инвестиции в 
оборудване, необходимост от пренастройване и 
ограничаване на възможностите за използване 
на наличното оборудване, изразени притес-
нения от очертаващата се конкуренция при 
налагането на подхода за съвместно използване 
на радиочестотния спектър и др.
В този смисъл от съществено значение 
е вземането на глобално решение по време 
на Световната радиоконференция на Меж-
дународния съюз по далекосъобщения през 
2015 г. относно предоставянето на обхвата 
700 MHz за безжични широколентови услуги 
и конкретизирането на датата за осигурява-
нето му. Към момента държавите – членки 
на ЕС, обсъждат разпределянето на т.нар. 
„втори цифров дивидент“ за мобилни широ-
колентови услуги, както и за широколентови